Yfir 90 þátttakendur á ráðstefnu um brunavarnir í raforkuverum 26. ágúst 2005 Ráðstefnan er haldin af norska verkfræðingafélaginu Tekna í samvinnu við Landsvirkjun og Brunamálastofnun . Dagana 1. og 2. september halda bæði Norðmenn og Íslendingar fjölda áhugaverðra fyrirlestra . Fyrirlestrar eru haldnir á norsku og ensku . Þegar hafa yfir 90 þátttakendur skráð sig og eru þar af um 40 frá Noregi . Þetta er í 13. sinn sem Brannforum er haldið . Dagskrá ráðstefnunnar er í megin dráttum þessi : Miðvikudagur 31. ágúst , kl. 18:30 . Ráðuneytisstjóri Umhverfisráðuneytisins Magnús Jóhannsson setur ráðstefnuna . Fimmtudagur 1. september , kl. 08:30 . Ráðstefnan hefst með skráningu og síðan ávarpi Friðriks Sophussonar , forstjóra Landsvirkjunar . Meginefni dagsins verður brunavarnir og kröfur til brunavarna í raforkuverum á Íslandi og í Noregi ásamt öryggi spennubreyta . Deginum lýkur með kvöldverði kl. 19:00 á Hótel Sögu . Föstudagur 2. september , kl. 09:00 . Megin efni dagsins verður umfjöllun um áhættugreiningar ásamt brunatæknilegri hönnun Kárahnjúkavirkjunar . Ráðstefnunni lýkur kl. 15:00 . Kl. 18:00 er boðið upp á ferð í Bláa lónið og síðan á víkingahátíð í Hafnarfirði . Laugardagur 3. september , kl. 09:00 - 17:00 . Þátttakendum er boðið upp á tvær mismunandi skoðunarferðir . Ráðstefnan er kjörið tækifæri til að hitta norska kollega og skiptast á skoðunum og vitneskju um mikilvæg málefni innan örkugeirans . Unnt að lesa um ráðstefnuna og skrá sig á heimasíðu norska verkfræðingafélagsins www.tekna.no . Eða að hafa samband við öryggisstjóra Landsvirkjunar Lúðvík B. Ögmundsson í síma 894 9132 eða með tölvupósti ludviko@lv.is .